Així va ser l’entrega del premi Grifonet 2019 a Jordi Cuixart.
Òmnium Terres de l’Ebre va atorgar este dissabte el premi Grifonet 2019 al president de l’entitat, Jordi Cuixart, “en un moment d’excepcionalitat i en motiu de la sentència i condemna a 9 anys de presó”. L’acte va comptar amb la presència del vicepresident de l’entitat, Marcel Mauri, qui va rebre la figura commemorativa del Grifonet realitzada per l’escultora tortosina Cinta Sabaté. El lliurament del premi va fer-se durant un dinar celebrat a la biblioteca Mercè Lleixà de Roquetes. Amb això, Òmnium també ha recordat que l’alcalde del municipi, el republicà Francesc Gas, encara està sent investigat per permetre la votació de l’1 d’Octubre. Per la seua banda, Mauri va fer entrega a la presidenta d’Òmnium a l’Ebre, Dolors Roó, d’una peça de ceràmica realitzada pel mateix Cuixart als cursos del centre penitenciari de Lledoners.